Britu Antarktiskais dienests

Britu Antarktiskais dienests () ir Apvienotās Karalistes valdības institūcija, kas nodarbojas ar  Antarktikas izpētes programmu organizēšanu un koordinēšanu. Iekļauts Vides izpētes padomē (Natural Environment Research Council; NERC). Dienests organizē piecu polārstaciju darbību Antarktikā, tam pieder divi izpētes kuģi un pieci lidaparāti. Koordinē Antarktikas izpētes programmas sadarbībā ar vairāk nekā 40 Apvienotās Karalistes universitātēm un vairāk nekā 120 nacionālās un starptautiskās sadarbības programmas. Dienesta galvenais birojs atrodas Kembridžā, Anglijā, pastāvīgs birojs tiek uzturēts Stenli, Folklenda Salās.

 Vēsture
Institūcija izveidota 1945. gada jūlijā, civilā pārvaldē Koloniju birojam nododot Operācijas “Tabarin” organizatorisko struktūru un Antarktikā izveidotās bāzes un nodēvējot to par Folklenda Salu Teritoriju dienestu (Falkland Islands Dependencies Survey; FIDS). Institūcija nodarbojās ar zinātnisko pētniecību Folklenda Salu atkarīgajā teritorijās (dependencies) — Dienvidšetlendu salās, Dienvidorkneju salās un Greiema Zemē. 1962. gada 3. martā, pēc Antarktikas Līguma parakstīšanas, minētās teritorijas tika atdalītas no Folklendu Salām un izveidota atsevišķa Britu Antarktiskā teritorija. Sakarā ar šo reorganizāciju Folklendu Salu Teritoriju dienestu jau 1962. gada 1. janvārī pārdēvēja par Britu Antarktisko dienestu.British Antarctic Survey history

 Polārstacijas 
Darbības laikā dienests ierīkojis 22 polārstacijas, no kurām 8 darbojas. Divas no tām (vissezonas Kingedvardpointa un Bērdailenda) atrodas Dienviddžordžijas un Dienvidsendviču salu teritorijā, bet 6 (vissezonas Rotera un Haleja, vasaras Fosilblafa, Signi un Skaiblū, kā arī stacija muzejs Portlokruā) — Britu Antarktiskajā teritorijā. Dienests uztur arī Arktisko pētniecības staciju Nīolesunnā, Svalbārā.

 Polārstacija Atvērta Slēgta Statuss Adelaida (T) 1961 1977 nodota Čīlei Admiraltibeja (G) 1947 1961 nodota Brazīlijai Anverailenda (N) 1955 1993 slēgta Arktiskā pētniecības stacija 1991  vasaras Bērdailenda (BI) 1958 vissezonas Keipgedesa (C) 1946 1947 slēgta Dankoailenda (O) 1956 1959 slēgta Disepšenailenda (B) 1944 1969 slēgta Detaijailenda (W) 1956 1959 slēgta Faradeja (F) 1947 1996 nodota Ukrainai Fosilblafa (KG) 1961 vasaras Haleja (Z) 1956 vissezonas Hopbeja (D) 1945 1964 nodota Ekvadorai Horsšūailenda (Y) 1955 1969 slēgta Kingedvardpointa (M) 1950 vissezonas Livingstonailenda (P) 1957 1958 nometne, slēgta Portlokruā (A) 1944 1962 vasaras (muzejs; kopš 1996) Prospektpointa (J) 1957 1959 slēgta Rotera (R) 1975 vissezonas Sandefjordbeja (C) 1945 1955 netika apdzīvota Signi (H) 1947 vasaras Stoningtonailenda (E) 1946 1975 slēgta Vjūpointa (V) 1953 1963 slēgta

 Atsauces 

Kategorija:Apvienotās Karalistes valdība
Kategorija:Britu Antarktiskā teritorija
Kategorija:Polārpētniecība